《擬张籍上裴晋公》
宋代·钱易

午桥庄上千竿竹，绿野堂中白日春。
富贵极来唯叹老，功名高后转轻身。
严更未报皇城里，胜赏时游洛水滨。
昨日庭趋三节度，淮西曾是执戈人。

作者简介：临安人，字希白。钱昆弟。年十七举进士，以少年轻俊被黜，然自此以才藻知名。真宗咸平二年进士。通判蕲州，奏请废肉刑，为真宗采纳。景德中，举贤良方正科，策入等，通判信州。累擢知制诰、翰林学士。才学瞻敏，为文数千百言，援笔立就。又善绘画，工行草书。有《洞微志》、《南部新书》、《青云总录》等。